ΙΛΙΑΔΑ Χ 247-394
Η μονομαχία Έκτορα και Αχιλλέα

Ενώ όλοι οι Τρώες, φοβισμένοι, έχουν καταφύγει μέσα στα τείχη της πόλης, ο Έκτορας μένει έξω να αντιμετωπίσει τον Αχιλλέα. Μάταια ο Πρίαμος και η Εκάβη τον ξορκίζουν με θρήνους ψηλά από τα τείχη να μπει στην πόλη και να μη θελήσει να αναμετρηθεί με τον Πηλείδη. Με μελανά χρώματα ζωγραφίζει ο γέρος πατέρας το τέλος της Τροίας και το δικό του, όταν δε θα υπάρχει πια ο Έκτορας, για να τους προστατέψει. Μπροστά σε μια τέτοια μοίρα θα μπορούσε ο Έκτορας να κάνει κάποιες σκέψεις υποχώρησης, να υποταχθεί στον Αχιλλέα, αλλά τις αποδιώχνει αμέσως ως ανάρμοστες και μένει να τον αντιμετωπίσει. Στον ερχομό του Αχιλλέα όμως ο Έκτορας τρόμαξε και, παρά την απόφασή του, δεν άντεξε και το 'βαλε στα πόδια. Πίσω του χύνεται ο Αχιλλέας, όπως πέφτει το γεράκι πίσω από το περιστέρι.

Στο τέταρτο γύρισμα ο Δίας ζύγισε τη μοίρα των δύο ηρώων (ψυχοστασία) και η ζυγαριά της μοίρας έγειρε προς το μέρος του Έκτορα. Ο θάνατός του πλέον ήταν αποφασισμένος· ο Απόλλωνας τον εγκαταλείπει  και η Αθηνά σπεύδει να βοηθήσει τον Αχιλλέα. Η Θεά παίρνει τη μορφή του Τρώα Διήφοβου και παρακινεί τον Έκτορα να αντιμετωπίσουν μαζί τον Αχιλλέα.

Η πρώτη φάση της μονομαχίας(247-295)
Ο Έκτορας αγνοεί την απάτη της Αθηνάς και πιστεύει ότι έχει στο πλευρό του το Διήφοβο.
α΄ φάση μονομαχίας: ανταλλαγή χτυπημάτων με κοντάρι
· ο Αχιλλέας ρίχνει πρώτος το κοντάρι του, αλλά ο Έκτορας σκύβει και αποφεύγει το χτύπημα Þ ο Έκτορας παίρνει θάρρος
· θεωρεί πως όσα του είπε πριν ο ήρωας ήταν απλώς καυχησιές για να τον τρομάξει
· δηλώνει ότι δεν πρόκειται να το βάλει στα πόδια, αλλά θα τον αντιμετωπίσει γενναία
· εύχεται η δική του βολή να είναι εύστοχη, για να ανακουφιστούν οι Τρώες και να διευκολυνθεί ο αγώνας τους για τη σωτηρία της πατρίδας
· πετυχαίνει με το κοντάρι του την ασπίδα του Αχιλλέα, χωρίς, όμως, να την τρυπήσει
· φωνάζει στον αδελφό του Δηίφοβο να του δώσει άλλο κοντάρι


1η ενότητα: Ο λόγος του Έκτορα πριν από τη μονομαχία. (στ. 247-259)
Λόγος του Έκτορα(249-258)
Ο λόγος του Έκτορα πριν από τη μονομαχία
· ομολογεί πως πριν είχε φοβηθεί τον Αχιλλέα
· τώρα, όμως, είναι αποφασισμένος να τον αντιμετωπίσει, είτε νικήσει, είτε νικηθεί
· προτείνει στον Αχιλλέα να συμφωνήσουν έτσι ώστε να γίνει σεβαστό το νεκρό σώμα του ηττημένου και να παραδοθεί στους δικούς του για ταφή

Ο ήρωας δηλώνει ότι έχει αποφασίσει να αντιμετωπίσει τον Αχιλλέα και μάλιστα σε αγώνα θανάτου.

Προτείνει στον Αχιλλέα: όποιος από τους δύο είναι ο νικητής να αποδώσει το σώμα του νεκρού στους δικούς του για του προσφέρουν τις νεκρικές τιμές. Ο Έκτορας φοβάται τον εξευτελισμό του από το νικητή καθώς αισθάνεται ότι ο ίδιος θα είναι ο ηττημένος. Επίσης οι θρησκευτικές συνήθειες της εποχής επέβαλαν την ταφή του νεκρού για να μπορέσει η ψυχή  του να βρει ανάπαυση. Στο λόγο του Έκτορα υπάρχει αξιοπρέπεια, ευγένεια και μελαγχολική διάθεση.

Ο Έκτορας φοράει την παλιά πανοπλία του Αχιλλέα έτσι και οι δυο πανοπλίες είναι του Αχιλλέα.

2η ενότητα: Ο λόγος του Αχιλλέα πριν από τη μονομαχία. (στ. 260-272)
Η απάντηση του Αχιλλέα
( 259-272)

Ο λόγος του Αχιλλέα
· αρνείται κάθε συμφωνία
· τονίζει πως η έχθρα που τους χωρίζει είναι αγεφύρωτη
· παροτρύνει τον Έκτορα να αγωνιστεί με όλη την ανδρεία του
· σχολιάζει πως η νίκη απέναντι σε ένα γενναίο αντίπαλο τονίζει την ανδρεία του νικητή και έτσι η δόξα του είναι μεγαλύτερη
· προλέγει το θάνατο του Έκτορα με τη συμπαράσταση της Αθηνάς
Ο  Αχιλλέας αρνείται κατηγορηματικά κάθε μορφή συμφωνίας πηγαίνοντας κόντρα στις συνήθειες της εποχής και την άρνηση του τη δικαιολογεί με το μίσος που νιώθει για το Έκτορα. Η άρνηση του Αχιλλέα θα έχει ως αναπόφευκτη συνέπεια την αγριότητα του, καθώς θα κακοποιήσει το σώμα του Έκτορα. Την έχθρα που νιώθει την παρομοιάζει με την έχθρα που χωρίζει τα λιοντάρια από τους ανθρώπους και τους λύκους από τα αρνιά. Στην παρομοίωση αυτή υπάρχει και σχήμα του αδυνάτου με το οποίο εκφράζεται το αγεφύρωτο μίσος των δύο ανδρών.

Μιλά ειρωνικά και αλαζονικά στον Έκτορα και παρουσιάζεται βέβαιος για τη νίκη του. Μιλά με μίσος και εκδίκηση όχι μόνο για το θάνατο του Πάτροκλου αλλά και όλων των Αχαιών.

3η ενότητα: Οι δύο αντίπαλοι ανταλλάσσουν χτυπήματα με κοντάρι. (στ. 273-295)
Η κονταρομαχία (στίχοι 273-295)

Πρώτος ρίχνει ο Αχιλλέας αλλά ο Έκτορας ξεφεύγει και το δόρυ του Αχιλλέα καρφώνεται στη γη. Η Αθηνά όμως βοηθώντας προκλητικά τον Αχιλλέα του ξαναδίνει το δόρυ του. Βλέποντας ο Έκτορας ότι ο Αχιλλέας αστοχεί στέκεται θαρραλέα μπροστά του και εύχεται να ευστοχήσει και να τον σκοτώσει για να ανακουφίσει τους Τρώες. (επική ειρωνεία, στίχοι 285-288).

Ο Έκτορας χτυπάει τον Αχιλλέα αλλά αστοχεί και χάνει το κοντάρι του. Τότε ζητάει από το Διήφοβο να του δώσει άλλο αλλά αυτός δεν είναι εκεί.

Η δεύτερη φάση της μονομαχίας( στίχοι 296-366)

Ο ήρωας καταλαβαίνει την απάτη της Αθηνάς και συνειδητοποιεί την τραγική του μοίρα.

β΄ φάση μονομαχίας: ο Έκτορας τραυματίζεται θανάσιμα
· ο Έκτορας συνειδητοποιεί το δόλο της θεάς Αθηνάς
· καταλαβαίνει ότι οι θεοί που τον προστάτευαν μέχρι τότε τον εγκατέλειψαν
· αποφασίζει να κάνει κάτι μεγάλο που θα του χαρίσει ένδοξο θάνατο και υστεροφημία
· ο Αχιλλέας γνωρίζει σε ποιο σημείο είναι άτρωτη η πανοπλία του Έκτορα και τον τραυματίζει θανάσιμα στο λαιμό

4η ενότητα: Ο Έκτορας συνειδητοποιεί το δόλο της Αθηνάς (στ. 296-305)
Μονόλογος του Έκτορα(296-305)

Ο Έκτορας δεν διαμαρτύρεται για την απάτη της Αθηνάς , αποδέχεται τη μοίρα του και με ελεύθερο και ηρωικό ήθος επιλέγει να πεθάνει ένδοξα για να τον θυμούνται οι μεταγενέστεροι (υστεροφημία)

5η ενότητα: Ο Έκτορας επιτίθεται με ξίφος και τραυματίζεται θανάσιμα (στ. 306-336)
6η ενότητα: Ο Αχιλλέας απορρίπτει το αίτημα του Έκτορα για παράδοση του νεκρού του σώματος στους δικούς του. (στ. 337-354)
7η ενότητα: Ο Έκτορας προφητεύει το θάνατο του Αχιλλέα (στ. 355-366)
8η ενότητα: Ο διασυρμός του νεκρού Έκτορα. (στ. 367-375)
9η ενότητα: Εντολή του Αχιλλέα για θριαμβευτική επιστροφή στα πλοία. (στ. 376-394)

Ο θάνατος του Έκτορα
( 306-366)

Ο Έκτορας επιτίθεται και στους στίχους 308-311( παρομοίωση) ο Έκτορας παρουσιάζεται στο αποκορύφωμα της ανδρείας του. Ο Έκτορας χωρίς φόβο, με ορμή, αποφασιστικότητα και ανδρεία πολεμά σε έναν αγώνα άνισο.

Η επίθεση του Αχιλλέα δίνεται και αυτή με μια παρομοίωση (316-321).

Ο Αχιλλέας γνωρίζοντας πολύ καλά την πανοπλία που φοράει ο Έκτορας, δίνει στον Έκτορα το θανατηφόρο χτύπημα.

Ο Αχιλλέας μιλά με έπαρση, εκδικητικότητα, σκληρότητα και του απευθύνει χαρακτηρισμούς που δείχνουν το μίσος του.

Ο θριαμβευτικός λόγος του Αχιλλέα πάνω από τον ετοιμοθάνατο Έκτορα
· ο Αχιλλέας θυμίζει στον Έκτορα τις προηγούμενες καυχησιές του πάνω από το νεκρό Πάτροκλο
· εκφράζει την ικανοποίησή του για την εκπλήρωση του χρέους του προς το νεκρό φίλο του
· επισημαίνει την κακοποίηση του νεκρού σώματος του Έκτορα, σε αντίθεση με την τιμημένη ταφή του Πατρόκλου που θα ακολουθήσουν
· το θρίαμβο του Αχιλλέα μετριάζει η προφητεία του Έκτορα για το τέλος του

Ο Έκτορας ικετεύει τον Αχιλλέα να δώσει το σώμα του για ταφή και όταν καταλαβαίνει ότι ο Αχιλλέας δεν θα το κάνει προβλέπει το θάνατο του Αχιλλέα από τον Πάρη μπροστά στις Σκαιές Πύλες( προοικονομία στίχοι 357-360)

Ο Αχιλλέας δέχεται ήρεμα τα λόγια του Έκτορα, άλλωστε ξέρει οτι και ο δικός του θάνατος πλησιάζει.
Ο Έκτορας ξεψύχησε και η ψυχή του πήγε στον Άδη θρηνώντας που έχασε τη νεότητα και την ανδρεία. Ο ποιητής παριστάνει την ψυχή να φεύγει πετώντας για τον Άδη.Αυτό ανταποκρίνεται στην πίστη οτι η ψυχή φεύγει από το σώμα με μορφή πτηνού.

Ο θάνατος του Έκτορα
· ο ετοιμοθάνατος Έκτορας εκλιπαρεί τον Αχιλλέα να παραδώσει το νεκρό του σώμα στους δικούς του με αντάλλαγμα χρυσάφι και χαλκό
· ο Αχιλλέας αρνείται με σκληρότητα
· η βεβαιότητα πως το νεκρό του σώμα θα μείνει άταφο κάνει το θάνατο ακόμα πιο σκληρό για τον Έκτορα
· το δέχεται με αυτοσυγκράτηση και αξιοπρέπεια
· προειδοποιεί τον Αχιλλέα πως η σκληρή του συμπεριφορά μπορεί να προκαλέσει την οργή των θεών
· προφητεύει το θάνατο του Αχιλλέα μπροστά στις Σκαιές Πύλες από τον Πάρη και τον Απόλλωνα
· ο θάνατος του Έκτορα είναι άμεσα συνδεδεμένος με το θάνατο και του ίδιου του Αχιλλέα
 
 Ο  πρώτος διασυρμός του Έκτορα και ο θρίαμβος του Αχιλλέα (στίχοι 367-394)
Οι Αχαιοί αφαιρούν τον οπλισμό του Έκτορα και φέρονται σκληρά στο σώμα του, τώρα που είναι ακίνδυνος.
  [image: ]
Έπειτα ο Αχιλλέας μέσα στο θρίαμβό του κακοποιεί το νεκρό σώμα του Έκτορα. Αφού τον γυμνώσει από την πανοπλία του, τον δένει πίσω από το άρμα του και τον σέρνει γυμνό στα χώματα. Το θέαμα αυτό προκαλεί απέραντο θρήνο στους γονείς του νεκρού και στη γυναίκα του την Ανδρομάχη, η οποία μόλις έχει φτάσει στα τείχη και αντικρίζει το φριχτό θέαμα. 

Η σκύλευση του Έκτορα
· ο Αχιλλέας γυμνώνει το νεκρό Έκτορα από τα όπλα του
· οι Αχαιοί πλησιάζουν το νεκρό Έκτορα
· τον θαυμάζουν από κοντά
· με κοροϊδευτικά λόγια τον τρυπούν με τα κοντάρια τους
· στη συμπεριφορά και τα λόγια τους κρύβεται η αναγνώριση του μεγαλείου και της ανδρείας του Έκτορα
· ακόμα και ο Αχιλλέας αναγνωρίζει την παλικαριά του Έκτορα
· ο ποιητής εξυψώνει τον Έκτορα προβάλλοντας το παράστημα, την ομορφιά και την παλικαριά του

Στη συνέχεια ο Αχιλλέας δίνει το πρόσταγμα για επίθεση στη Τροία και θυμάται την υποχρέωση που έχει να προσφέρει νεκρικές τιμές στον Πάτροκλο. Η σκέψη του νεκρού φίλου του δεν επιτρέπει στον ήρωα να χαρεί το θρίαμβο του.

                                                               Ο Αχιλλέας κακοποιεί τη σορό του Έκτορα,Johann Balthasar

Η επιστροφή των Αχαιών στα πλοία
· η πρώτη σκέψη του Αχιλλέα μετά το θάνατο του Έκτορα είναι να επιτεθούν αμέσως στη Τροία
· αλλάζει γνώμη επειδή ο Πάτροκλος μένει ακόμη άταφος
· προηγείται η ολοκλήρωση του χρέους του απέναντι στο νεκρό του φίλο
· δίνει εντολή για θριαμβευτική επιστροφή στο στρατόπεδο

Η νίκη του Αχιλλέα

Η Αθηνά διευκολύνει με φανερό τρόπο τη νίκη του Αχιλλέα. Οι άνθρωποι της Ομηρικής εποχής πίστευαν ότι ένας θνητός, όσο γενναίος και αν είναι , χρειάζεται τη βοήθεια κάποιου θεού για να νικήσει ένα μεγάλο ήρωα, όπως είναι ο Έκτορας. Η βοήθεια της Αθηνάς δεν μειώνει την αξία της νίκης του Αχιλλέα, αντίθετα τον εξυψώνει και του δίνει μεγαλύτερη αξία: ένας θεός εκτίμησε τις δυνατότητες του και τον βοήθησε.



Ο ρόλος της Αθηνάς
· η Αθηνά επεμβαίνει στην αναμέτρηση Αχιλλέα-Έκτορα
· ενθαρρύνει τον Αχιλλέα και τον βοηθάει δίνοντάς του πίσω το κοντάρι του έπειτα από την άστοχη βολή του
· ξεγελάει τον Έκτορα, παίρνοντας τη μορφή του αδελφού του, Δηίφοβου
· η επέμβαση της Αθηνάς δε μειώνει τη δόξα του Αχιλλέα
· γίνεται φανερή η θεϊκή εύνοια προς τον Αχιλλέα Þ τονίζεται η αξία του
· παράλληλα, τονίζεται και το μεγαλείο του Έκτορα, αφού η πτώση του επέρχεται με τη βοήθεια κάποιου θεού που χρησιμοποιεί δόλο
 
 
Πολιτιστικά στοιχεία: στοιχεία που μας δίνουν πληροφορίες για τον πολιτισμό της εποχής
· οπλισμός: κοντάρι, ασπίδα, ξίφος, περικεφαλαία
· χρήση μετάλλων: χαλκός, χρυσός, σίδερο (αναχρονισμός)
· τείχη
· ακρόπολη
· οι λόγοι πριν από τη μονομαχία
· πριν από μια μονομαχία οι δυο αντίπαλοι προκαλούν ο ένας τον άλλο χρησιμοποιώντας χλευαστικές εκφράσεις
· άλλοτε ο ένας αντίπαλος προσπαθεί να τρομάξει τον άλλο προβάλλοντας τις ικανότητες και τη γενναιότητά τους
· η σκύλευση του νεκρού πολεμιστή
· για να ολοκληρώσει ένας ήρωας το θρίαμβό του, έπρεπε να γίνει κύριος των όπλων ή του σώματος του νεκρού του αντιπάλου
· εδώ: ο Έκτορας αποδέχεται τη σκύλευση ως κάτι αυτονόητο, απλά τον απασχολεί να μην κακοποιηθεί το σώμα του και να δοθεί στους δικούς του για να ταφεί
· η καύση των νεκρών (αναχρονισμός)
 
 
Ιδεολογικά στοιχεία: στοιχεία που μας δίνουν πληροφορίες για τις ιδέες, τις αντιλήψεις, τον τρόπο σκέψης των ανθρώπων της ομηρικής εποχής
 
α. ανθρωπομορφισμός των θεών: αποδίδονται στους θεούς ανθρώπινα χαρακτηριστικά, ιδιότητες, συναισθήματα & αδυναμίες. εδώ:
· η Αθηνά μισεί τους Τρώες και λειτουργεί ως εχθρός τους
· χρησιμοποιεί δόλο για να εξαπατήσει τον Έκτορα, με σκοπό να βοηθήσει τον αγαπημένο της ήρωα, τον Αχιλλέα Þ οι θεοί τρέφουν συμπάθειες και αντιπάθειες απέναντι σε άλλα πρόσωπα
 
β. η επέμβαση των θεών στα ανθρώπινα: οι θεοί επεμβαίνουν στα ανθρώπινα πράγματα και καθορίζουν τις εξελίξεις. εδώ:
· η θεά Αθηνά βοηθάει τον Αχιλλέα, ενώ εξαπατά τον Έκτορα
· τόσο ο Έκτορας, όσο και ο Αχιλλέας εκφράζουν την αντίληψη ότι οι μεγάλες ανθρώπινες πράξεις γίνονται με τη συμπαράσταση των θεών
 
γ. ο άνθρωπος είναι υπεύθυνος για τις πράξεις του: οι θεοί επεμβαίνουν στα ανθρώπινα, όμως η τελική απόφαση ανήκει στον ίδιο τον άνθρωπο
εδώ: ο Έκτορας, έχοντας αντιληφθεί την απάτη της Αθηνάς και συνειδητοποιήσει τη μοίρα του, αποφασίζει ελεύθερα να αγωνιστεί και να πεθάνει ένδοξα.
 
δ. η μοίρα = το μερίδιο κάθε ανθρώπου στη ζωή, ό,τι του αναλογεί από χαρές και λύπες
· το πιο σίγουρο που αναλογεί σε όλους τους ανθρώπους είναι ο θάνατος Þ μοίρα = θάνατος
· στο έπος ούτε θεοί, ούτε άνθρωποι μπορούν να ξεφύγουν από τη μοίρα
· στον Όμηρο οι ήρωες παίρνουν ελεύθερα αυτό που τους έχει γράψει η μοίρα
εδώ: στ. 303: ο Έκτορας αναφέρεται στη μοίρα με την έννοια του θανάτου
 
ε. η υστεροφημία: η διατήρηση της τιμής και της δόξας του ήρωα και μετά το θάνατό του
· από τις βασικές αξίες του ομηρικού ήρωα
· ο Έκτορας εδώ ενδιαφέρεται μα πεθάνει κάνοντας κάτι μεγάλο, κερδίζοντας έτσι την υστεροφημία του
· στο πλαίσιο της υστεροφημίας εντάσσεται και η ανησυχία του Έκτορα για την ταφή του
· τάφος: μαρτυρία για τους μεταγενέστερους ότι κάποτε ο ήρωας υπήρξε
 
στ. η ταφή των νεκρών
· άγραφος ηθικός νόμος
· ακολουθεί καθιερωμένη τελετουργία
· στέρηση ταφής: μεγάλη τιμωρία για ένα νεκρό & ασέβεια προς τους θεούς του Κάτω Κόσμου (συνήθως την επέβαλλαν στους ιερόσυλους ή τους προδότες της πατρίδας)
· υ ψυχή του νεκρού που μένει άταφος δεν μπορεί να διαβεί τις πύλες του Άδη
· είναι καταδικασμένη να περιπλανιέται αιώνια
· δεν μπορεί ποτέ να βρει γαλήνη
 
 
Αφηγηματικές τεχνικές
 
α. προοικονομία: ο ποιητής μας προετοιμάζει για γεγονότα που θα συμβούν αργότερα
· στ. 254-267, 335-336, 338-354: προοικονομείται η κακοποίηση του σώματος του Έκτορα
· στ. 337-343, 348-352: προοικονομείται η ικεσία του Πριάμου προς τον Αχιλλέα
· στ. 386-388: προοικονομείται η κηδεία του Πάτροκλου
 
β. επική / τραγική ειρωνεία: οι ακροατές / αναγνώστες / θεατές γνωρίζουν πράγματα που ο ήρωας αγνοεί
· στ. 256-257: ο Έκτορας εκφράζει την ελπίδα ότι ίσως με τη βοήθεια του Δία καταφέρει να νικήσει τον Αχιλλέα.
· στ. 279-282: ο Έκτορας θεωρεί πως η δήλωση του Αχιλλέα ότι θα τον σκοτώσει με τη βοήθεια της Αθηνάς ήταν απλώς προσπάθεια για να τον τρομάξει, ενώ η θεά όντως βοηθάει ουσιαστικά τον Αχιλλέα
· στ. 283-285: ο Έκτορας αγνοεί πως οι θεοί τον έχουν εγκαταλείψει και πως η Αθηνά έχει ήδη δώσει στον Αχιλλέα πίσω το κοντάρι του
· στ. 286-288: ο Έκτορας εκφράζει να είναι η βολή του αποτελεσματική για τη σωτηρία της πατρίδας του, ενώ η Τροία είναι καταδικασμένη
 
γ. πλατιά παρομοίωση: παρομοίωση που εκτείνεται σε περισσότερους από ένα στίχους. Η εικόνα που θέλει να τονίσει ο ποιητής παρομοιάζεται με μια άλλη εικόνα από τη φύση ή τη ζωή, που είναι περισσότερο οικεία στον ακροατή. Κατά την ανάλυση μιας πλατιάς παρομοίωσης διακρίνουμε:
α. τι παρομοιάζεται
β. με τι
γ. το κοινό τους σημείο
δ. το ρόλο της παρομοίωσης
 
εδώ: στ. 308-311
α. τι παρομοιάζεται: ο Έκτορας
β. με τι: με αετό που ορμά ψηλά από τον ουρανό να αρπάξει τη λεία του
γ. το κοινό τους σημείο: ορμή, αγριότητα
δ. το ρόλο της παρομοίωσης:
· τονίζεται η αλλαγή του ήρωα, που είναι αποφασισμένος να αγωνιστεί με γενναιότητα
· τα «μαύρα νέφη» προοικονομούν το θάνατο του ήρωα
 
στ. 317-321
α. τι παρομοιάζεται: η αιχμή του δόρατος του Αχιλλέα
β. με τι: με τον αποσπερίτη
γ. το κοινό τους σημείο: η λάμψη
δ. το ρόλο της παρομοίωσης: προοικονομείται η νίκη του Αχιλλέα
 
δ. σχήμα του αδυνάτου: χρησιμοποιείται για να δηλωθεί με έμφαση πως κάτι είναι αδύνατο να γίνει. Δηλώνουμε πως κάτι θα γίνει μόνο αν αλλάξει η φυσική τάξη του κόσμου, επομένως είναι αδύνατο να συμβεί.
εδώ: ο Αχιλλέας λέει στον Έκτορα πως μόνο όταν κάνουν ειρήνη τα λιοντάρια με τους ανθρώπους και οι λύκοι με τα αρνιά, θα σβήσει το μίσος του για αυτόν
 
ε. υπερβολές
- στ. 346-347: ο Αχιλλέας δηλώνει ικανός ακόμα και να φάει ωμό τον Έκτορα
- στ. 348- 352: ο Αχιλλέας δεν πρόκειται να παραδώσει το νεκρό Έκτορα στους δικούς του, όσο χρυσάφι κι αν του χαρίσει ο Πρίαμος.
 
στ. αντίθεση: τον Έκτορα θα φάνε τα σκυλιά
                       ¹ ο Πάτροκλος θα ταφεί με τιμές.

